Кыргыз Республикасынын Билим берүү жана илим министрлигинин

№ \_\_\_\_\_\_\_\_\_\_\_\_\_\_\_\_

«\_\_\_\_»\_\_\_\_\_\_\_\_\_буйругуна

Тиркеме

**КЫРГЫЗ РЕСПУБЛИКАСЫНЫН БИЛИМ БЕРҮҮ ЖАНА ИЛИМ МИНИСТРЛИГИ**

**ЖОГОРКУ КЕСИПТИК БИЛИМ БЕРҮҮНҮН**

**МАМЛЕКЕТТИК БИЛИМ БЕРҮҮ стандартЫ**

ДАЯРДОО БАГЫТЫ БОЮНЧА

**БАГЫТЫ: 530600 ЖУРНАЛИСТИКА**

**Квалификациясы – Бакалавр**

**Бишкек - 2021**

1. **ЖАЛПЫ ЖОБО**

**1.1.** Жогорку кесиптик билим берүүнүн **530600** **«Журналистика»** багыты боюнча мамлекеттик билим берүү стандарты Кыргыз Республикасынын билим берүү жаатындагы ыйгарым укуктyу мамлекеттик органы тарабынан “Билим берүү тууралуу” мыйзамынын жана башка Кыргыз Республикасынын Министрлер кабинети тарабынан бекитилген КРдин билим берүү тармагына тийиштүү укуктук нормаларынын негизинде иштелип чыкты.

Бул Мамлекеттик билим берүү стандартын менчигинин түрүнө жана ведомстволук таандыктыгына карабастан бардык бакалаврды даярдоо боюнча кесиптик билим берүү программаларын ишке ашырган ЖОЖдор аткарууга милдеттүү.

1.2 **Терминдер, аныктамалар, түшүндүрмөлөр, кыскартуулар**

Ушул Жогорку кесиптик билим берүүнүн мамлекеттик билим берүү стандартында “Билим берүү жөнүндө” Кыргыз Респyбликасынын Мыйзамына жана Кыргыз Республикасы тарабынан белгиленген тартипте кабыл алынган жогорку кесиптик билим берүү жаатындагы эл аралык документтерге ылайык терминдер жана аныктамалар пайдаланылат:

**- негизги билим берүү программасы** – максаттарды, күтүлүүчү натыйжаларды, даярдоонун тийиштүү багыты боюнча билим берүү процессин ишке ашыруунун мазмунун жана уюштурулушун регламентөөчү окуу-методикалык документтердин жыйындысы;

**- даярдоонун багыты –** ар түрдүү профилдеги, фундаменталдуу жалпы даярдоо негизиндеги интеграцияланган жогорку кесиптик билимдүү кадрларды (адистерди, бакалавларды жана магистрлерди) даярдоо үчүн билим берүү программаларынын жыйындысы;

**- профиль –** негизги билим берүү программасынын конкреттүү бир түргө багытталышы жана (же) кесиптик иш объекти;

**- компетенция** – окуучунун аныкталган бир чөйрөдө майнаптуу жана жемиштүү иштөөсү үчүн зарыл болгон билими жагынан даярдоого карата алдын ала коюлган социалдык талап (ченем);

**- бакалавр** – магистратурага кирүүгө жана кесиптик иш менен алектенүүгө укук берген жогорку кесиптик билимдин квалификациялык деңгээли;

**- магистр** – аспирантурага жана (же) базалык докторантурага (Рh/профили боюнча) жана кесиптик иш менен алектенүүгө укук берген жогорку кесиптик билимдин квалификациялык денгээли;

**- кредит (зачеттук бирдик)** – негизги кесиптик билим берүү программасынын эмгек сыйымдуулугунун шарттуу өлчөмү;

**- окуунун натыйжалары –** негизги билим берүү программасы/модулу боюнча окуунун натыйжасында ээ болгон компетенциялар;

**- жалпы илимий компетенциялар** – кесиптик иштин бардык түрлөрү (же көпчүлүгү) үчүн жалпы болуп саналган мүнөздөмөлөрдү билдирет: окуу, талдоо жана синтез кылуу ж.б. жөндөмдүүлүк;

**- инструменттик компетенция –** когнитивдик жөндөмдү, идеяларды жана ойлорду түшүнүү жана пайдалана билүү жөндөмдөрүн камтыйт; методологиялык жөндөм, айлана-чөйрөнү түшүнүү жана башкаруу, убакытты уюштуруу, окуунун стратегияларын түзүү, чечимдерди кабыл алуу жана проблемаларды чече билүү жөндөмү; технологиялык жөндөм, техниканы пайдалана билүүгө, компьютерди билүүгө жана маалыматтык башкарууга байланышкан жөндөмдөр, коммуникациялык компетенция;

- **социалдык-инсандык жана жалпы маданий компетенциялар** – ой-сезимдерин жана мамилесин билдирүүгө, сын көз менен ой жүгүртүүгө жана өзүнө баа бере билүүгө байланышкан жеке сапаттар, ошондой эле социалдык өз ара байланыш жана кызматташуу процесстерине, топтор менен иштеше билүүгө, социалдык жана этикалык милдеттенмелерди кабыл алууга байланышкан жөндөмдөр;

**- кесиптик стандарт –** кесиптик иштин конкреттүү түрүнүн чегинде анын мазмунуна жана сапатына карата талаптарды белгилөөчү, кызматкер кайсы иште болсо да, кайсыл уюмда болсо да өзүнүн ордун татыктуу ээлеши үчүн кызматкерде болушу милдеттүү болгон квалификациянын сапаттык деңгээлин баяндаган негиз түзүүчү документ.

**1.3.** Берилген Мамлекеттик билим берүүнүн стандартында кийинки кыскартуулар колдонулат:

**МББС**- Мамлекеттик билим берүүнүн стандарты;

**ЖКББ** – жогорку кесиптик билим берүү;

**НББП–** негизги билим берүү программасы;

**ОМУ –** окуу-методикалык бирикме;

**ЖИК –** жалпы илимий компетенциялар**;**

**ИК -** инструменталдык компетенциялар**;**

**КК -** кесиптик компетенциялар;

**СИЖМК** – социалдык-инсандык жана жалпы маданий компетенциялар.

1. **КОЛДОНУУ ЧӨЙРӨСҮ**

**2.1.** Ушул Жогорку кесиптик билим берүүнүн мамлекеттик билим берүү стандарты (ГОС ВПО) **530600 «Журналистика**» бакалаврларды даярдоо багыты боюнча негизги билим берүү программаларын ишке ашыруудагы милдеттүү ченемдердин, эрежелердин жана талаптардын жыйындысын туюндурат жана окутуу, уюштуруу-методикалык документтерди иштеп чыгуу Кыргыз Республикасынын аймагында бакалаврларды даярдоонун тийиштүү багыты боюнча лицензиясы бар менчигинин түрүнө жана ведомстволук таандыгына карабастан бардык жогорку кесиптик билим берүү уюмдарынын (мындан ары – ЖОЖдор) жогорку кесиптик билим берүүнүн негизги билим берүү программаларын өздөштүрүү сапатын баалоо үчүн негиз болуп эсептелет;

**2.2.** **530600**  **«Журналистика»** даярдоо багыты боюнча бакалавриаттын билим берүү программалары боюнча Мамлекеттик билим берүү стандартын негизги колдонуучулар болуп:

- бул багыт жана даярдоо деңгээли боюнча илимге, техникага жана социалдык чөйрөгө жетишүүнү эске алуу менен өздөрүнүн ЖОЖдорунда негизги кесиптик билим берүү программаларын иштеп чыгуу, натыйжалуу реализациялоо жана жаңыртуу боюнча жооптуу администрация жана ЖОЖдун илимий-педагогикалык (профессордук-окутуучулук курам, илимий кызматкерлер) курамы;

- берилген багыт боюнча даярдоодо ЖОЖдун негизги билим берүү программасын өздөштүрүүдөгү студенттин өзүнүн окуу ишмердүүлүгүн жоопкерчиликтүү жана натыйжалуу пайдаланышы;

- профессионалдык ишмердүүлүктүн берилген сферасында адистер менен жумуш берүүчүлөрдү бириктирүү;

- КРдин билим берүү тармагындагы аткаруу бийлигинин борбордук мамлекеттик органдын талабы боюнча негизги билим берүү программасын камсыздаган окуу-методикалык биримдиктер жана кеңештер;

- жогорку кесиптик билим берүүнү каражат жагынан камсыздаган аткаруу бийлигинин мамлекеттик органы;

- аткаруу бийлигинин жогорку билим берүү системасында көзөмөл жүргүзүүгө милдеттеме алган мамлекеттик орган профессионалдуу билим берүү сферасынын сапатына көзөмөл жүргүзөт;

- билим берүү программаларын жана уюмдарын аккредитациялоочу агенттиктер.

**2.3. Абитуриенттин даярдык деңгээлине болгон талаптар.**

2.3.1. “Бакалавр” квалификациясы менен бирдикте жогорку кесиптик билимге ээ болгусу келген абитуриенттин деңгээли орто жалпы же орто кесиптик билимге ээ болуусу керек (же жогорку кесиптик).

2.3.2. Абитуриентте жогоруда аталган орто жалпы же орто кесиптик билимди күбөлөндүрүүчү документтин болушу талап кылынат (же жогорку кесиптик).

1. **ДАЯРДОО БАГЫТЫНЫН ЖАЛПЫ МҮНӨЗҮ**

3.1. Кыргыз Республикасынын бакалаврдык билим берүү программасында **530600**  **«Журналистика»** багытында даярдоо төмөндөгүдөй жүргүзүлөт:

Жогорку кесиптик билим берүүнүн негизги билим берүү программасы

ЖКББ НББП (ООП ВПО) бакалаврды даярдоо боюнча;

ЖКББ НББП (ООП ВПО) магистрди даярдоо.

ЖОЖдун бүтүрүүчүлөрүнө бакалавларды даярдоо боюнча ЖКББ НББПны толук өздөштүргөн жана жыйынтыктоочу мамлекеттик аттестацияны коюлган талапка ылайык ийгиликтүү өткөндөргө жогорку билимди күбөлөндүргөн диплом, “бакалавр” квалификациясы менен бирге берилет.

ЖОЖдун бүтүрүүчүлөрүнө магистрлерди даярдоо боюнча ЖКББ НББПны толук өздөштүргөн жана жыйынтыктоочу мамлекеттик аттестациядан коюлган талапка ылайык ийгиликтүү өткөндөргө жогорку билимди күбөлөндүргөн диплом, “магистр” квалификациясы менен бирге берилет.

Бакалаврды даярдоо багытынын алкагында ЖКББ НББПнын профилдери ЖОЖ тарабынан квалификациянын (эгер болсо) тармактык/сектордук алкактарынын негизинде аныкталат.

* 1. Жалпы орто билимдин базасында күндүзгү окутуу формасында **530600**  **«Журналистика»** багытындагы бакалаврларды даярдоо боюнча ЖКББ НББПны өздөштүрүүнүн ченемдик мөөнөтү 4 жылдан кем эмес убакыты түзөт.

Окутуунун күндүзгү-сырткы (кечки) жана сырткы формалары боюнча, ошондой эле окутуунун ар кандай формалары айкалыштырылган учурларда бакалаврларды даярдоо боюнча ЖКББ НББПны өздөштүрүү мөөнөттөрү ЖОЖ тарабынан күндүзгү окутуу формасында белгиленген ченемдик мөөнөткө карата алты айдан бир жылга чейин көбөйтүлөт.

Тийиштүү профилдеги орто кесиптик билими же жогорку кесиптик билими бар адамдарга бакалаврларды даярдоо боюнча ЖКББ НББПнын тездетилген программасы боюнча өздөштүрүүгө укук берилет. Тездетилген программаларды ишке ашырууда окуунун мөөнөтү студент билим берүүнүн башка программасы боюнча орто кесиптик билимди жана (же) жогорку билимди алып жаткан учурда айрым дисциплиналар (модулдар) жана (же) айрым практикалар боюнча окутуунун натыйжалары боюнча толук же жарым–жартылай кайра аттестациялоонун (кайра зачет тапшыруунун) жыйынтыгы менен аныкталат.

Орто кесиптик билим берүү профилинин жогорку кесиптик билим берүү профилине шайкештиги ЖОЖ тарабынан өз алдынча аныкталат.

Күндүзгү окуу формасында орто кесиптик билимдин базасында бакалаврларды даярдоо боюнча ЖКББ НББПны өздөштүрүү мөөнөтү тездетилген программаларды ишке ашыруунун алкагында 3 жылдан кем эмес убакытты түзөт.

Билим алуунун формасына карабастан жеке окуу планы боюнча окутууда окуунун мөөнөтүн ЖОЖ өз алдынча аныктайт.

Ден соолугунун мүмкүнчүлүгү чектелүү адамдарды жеке окуу планы боюнча окутууда ЖОЖ мөөнөттүү билим алуунун тийиштүү формасы боюнча аныкталган убакытка салыштырмалуу узартууга укуктуу.

Бакалаврларды жана магистрлерди даярдоо багыты боюнча ЖКББ НББПны өздөштүрүүнүн башка ченемдик мөөнөттөрүн Кыргыз Республикасынын Министрлер Кабинети белгилейт.

* 1. **Бакалаврларды даярдоодо ЖКББ НББПны** өздөштүрүүнүн жалпы эмгек сыйымдуулугу 240тан кем эмес кредитке барабар.

Күндүзгү окуу формасы боюнча окуу жылындагы ЖКББ НББПнын эмгек сыйымдуулугу 60тан кем эмес кредитке барабар.

Бир окуу семестринин эмгек сыйымдуулугу 30дан кем эмес кредитке барабар (окуу процесси эки семестрлик болуп курулган учурда).

Бир кредит студенттин окуу ишинин 30 саатына эквиваленттүү (анын ичинде аудиториялык, өз алдынча иштери жана аттестациянын бардык түрлөрү).

Күндүзгү-сырттан (кечки) окуу жана сырттан окуу формалары боюнча НББПнын, ошондой эле окутуунун ар түрдүү формалары айкалышкан учурдагы эмгек сыйымдуулугу окуу жылында 48ден кем эмес кредитти түзөт.

Окуунун акыркы жылындагы эмгек сыйымдуулугу НББПнын жалпы эмгек сыйымдуулугун камсыз кылуу зарылчылыгын эске алуу менен аныкталат.

Бакалаврларды жана магистрлерди даярдоо багыты боюнча ЖКББ НББПны өздөштүрүүнүн башка ченемдик мөөнөттөрүн Кыргыз Республикасынын Министрлер Кабинети белгилейт.

**3.4. 530600 «Журналистика» багытындагы ЖКББ НББПнын максаттары окутуу жана тарбиялоо чөйрөсүндө.**

3.4.1. ЖКББнын НББПсынын максаттары боюнча **530600**  **«Журналистика»** багытынын максаты, массалык маалымдоо (масс-медиа) жана аралаш маалыматтык-коммуникативдик тармактарында ар тараптуу кесипкөй бакалаврларды, ММК үчүн материалдарды редактирлөө, медиа продукт концепциясын иштеп чыгуу жана ишке ашыруу, студенттердин жеке сапаттарын өнүктүрүү жана кесиптик компетенттүүлүктү калыптандыруу аркылуу, тандалган иш чөйрөсүндө потенциалды ийгиликтүү ишке ашыра алган бакалаврларды даярдоо болуп саналат.

3.4.2. **530600**  **«Журналистика»** багытындагы даярдоонун ЖКББ НББПнын окуу процессинде тарбия берүү максатына ылайык студенттин максатка умтулуусун, уюштуруучулугун, эмгекчилдигин, жоопкерчилигин, коммуникативдүүлүгүн, толеранттуулугун, жарандык позициясын билдирүү ж.б. сыяктуу социалдык-инсандык сапаттарды калыптандырууну көздөйт.

**3.5. Бүтүрүүчүлөрдүн кесиптик иш чөйрөсү.**

Бүтүрүүчүлөрдүн кесиптик иш чөйрөсүн даярдоо багыты боюнча төмөнкүлөрдү камтыйт: **530600**  **«Журналистика»** даярдоо багыты боюнча бүтүрүүчүлөрдүн кесиптик ишмердик чөйрөлөрү өз ичине: массалык маалымат каражаттарын (газеталарды, журналдарды, телекөрсөтүүлөрдү, радиоуктурууларды, маалыматтык, рекламалык жана ПР-агентстволорун, ММК-Интернетин, пресс-кызматтарын) жана аралаш маалыматтык-коммуникативдик чөйрөлөрдү (басылмаларды) камтыйт.

Бүтүрүүчүлөрдүн билиминин жана алынган компетенцияларынын деңгээли кызматкердин квалификациясынын талаптарына ылайык келген шартта алар кесиптик иштин башка тармактарында жана (же) чөйрөлөрүндө кесиптик ишти жүзөгө ашыра алат.

**3.6. Бүтүрүүчүлөрдүн профессионалдык ишмердүүлүгүнүн объектилери.**

**530600**  **«Журналистика»** багытында даярдалган бүтүрүүчүлөрдүн объектилери болуп: массалык маалымат каражаттарынын (мындан ары ММК) ар түрдүү каналдары аркылуу аудиториянын түрдүү типтерине багытталган массалык информация эсептелет.

**3.7. Бүтүрүүчүлөрдүн профессионалдык ишмердүүлүгүнүн түрлөрү:**

***Автордук ишмердүүлүк;***

***Редактордук ишмердүүлүк;***

***Долбоорлук-аналитикалык ишмердүүлүк;***

***Уюштуруу-башкаруучулук ишмердүүлүк;***

***Социалдык-агартуучулук ишмердүүлүк;***

***Маркетингдик;***

***Өндүрүштүк-технологиялык.***

Кесиптик ишмердиктин конкреттүү түрлөрү ­ иш берүүчүлөр ЖОЖдор менен бирдикте тийиштүү кесиптик стандарттын (эгер болсо) негизинде же иштелип чыккан билим берүү программаларынын мазмунуна жараша аныкталышы зарыл.

**3.8**. **530600 “Журналистика” багытында даярдалган бүтүрүүчү-бакалаврлардын кесиптик ишмердүүлүгүнүн максаттары:**

Бакалавр төмөнкү кесиптик ишмердикти аткарууга даяр болушу керек:

***Автордук ишмердүүлүк:***

* ММКнын ар кандай түрүнүн, тибинин жана башка медиалардын өзгөчөлүгүнө жараша материалдарды издөө жана жаратуу;
* ***Редакторлук ишмердүүлүк:***
* ММКнын ар түрдүү типтеринде кабыл алынган тилдик нормаларга, кесиптик стандарттарга, форматтарга, стилдерге, технологиялык талаптарга ылайык газетага, журналга, маалымат лентасына, телерадиоэфирге, Интернет-ММКга жайгаштыруу үчүн материалдарды редакциялоо, түзөтүү;
* басылманын концепциясын иштеп чыгуу, материалдын/ чыгарманын, аппараттын үстүнөн адабий-аналитикалык ишти аткаруу, авторлор, басылмалардын жана типографиялардын кызматкерлери менен чыгармачылык байланыштарды колдоо;

***Долбоорлук-аналитикалык ишмердүүлүк:***

* медиадолбоордун концепциясын иштеп чыгууга жана зарыл түзөтүүлөдү киргизүүгө, ММКнын өнүгүү стратегиясына ылайык пландаштыруунун жана программалаштыруунун ар кандай түрлөрүн анализдөөгө жана форматын аныктоого катышуу;
* эксперттик топтордун медиа-долбоорду жана башка материалдарды талдоо жана баа берүү, жыйынтык чыгаруу менен отчетторду даярдоо ишине катышуу;

***Уюштуруу-башкаруучулук ишмердүүлүк:***

* медиа уюмдардын, алардын бөлүкчөлөрүнүн, чыгармачылык жамааттын ишин уюштурууга кызматтык статусуна жараша катышуу;
* өнүгүүнүн стратегиялык планын иштеп чыгууга катушуу;
* чакан жамааттын же адамдардын тобунун иш процессин жана натыйжаларына мониторинг жасоо жана документтештирүү;

***Социалдык-агартуучулук ишмердүүлүк:***

* ММК жана башка медиалар, коомдун ар кандай катмарларынын, уюмдардын мекемелердин өкүлдөрү менен кесиптик кызматташууну жөнгө салуу жана ишке ашыруу, алар менен өз ара аракетте болуу;
* коммуникациянын ар түрдүү каналдары аркылуу аудитория менен байланыш түзүүнүн

стратегиясын иштеп чыгуу(сайт, социалдык тармактар, журнал, youtube ж.б.);

**Маркетингдик ишмердүүлүк:**

-маалыматтык ресурстарды пайдалануучулардын маалыматтык керектөөлөрүн талдоо;

-ар түрдүү тематкикадагы тексттерди кайрадан иштеп чыгуу(рерайт)

-белгиленген тематика бюнча макалаларды, баяндамаларды жана башка тексттерди жазуу (копирайтинг)

- ааламдашкан маалымат мейкиндигинде уюмдун образын калыптандыруу үчүн социалдык тармактарда контентти түзүү (SMM);

- иштин процессине, натыйжаларына мониторинг жасоо жана документтештирүү;

***Өндүрүштүк-техникалык ишмердүүлүк:***

* заманбап технологиялардын базасында басылмаларды, теле-, радиопрограммаларды чыгаруу, Интернет ММК жана башка медиаларга даярдоо боюнча өндүрүш процессине катышуу;
* ММК үчүн материалдарды жаратуу, редактирлөө, медиапродуктун концептин иштеп чыгуу, илгерилетүү жана ишке ашыруу боюнча комплекстүү процесстерди жана аракеттерди башкаруу;

**4. НББПны ишке ашыруу шарттарынын жалпы талаптары**

4.1.НББПны ишке ашыруудагы окуу жайдын укуктарына жана милдеттерине болгон жалпы талаптар.

4.1.1. ЖОЖдор даярдоонун багыты боюнча НББПны өз алдынча иштеп чыгышат. НББП Кыргыз Республикасынын даярдоо багыттары боюнча тийиштүү мамлекеттик билим берүү стандартынын негизинде иштелип чыгат жана ЖОЖдун Окумуштуулар кеңеши тарабынан бекитилет.

Окуу жайлар 5 жылда бир жолудан кем эмес илимдин, маданияттын, экономиканын, техниканын, технологиялардын, социалдык чөйрөнүн өнүгүшүно жараша НББПны жаңыланып турушу керек, окуу жайдагы билимдин сапатын бекемдеген төмөндөгүдөй сунуштарды аткаруу керек:

- бүтүрүүчүлөрдү даярдоонун сапатын камсыз кылуу боюнча стратегияны иштеп чыгууда;

- мониторингде, мезгил-мезгили менен билим берүү программаларын рецензиялоодо;

- студенттин билим деңгээлин жана жөндөмүн баалоодо объективдүү процедураларды иштеп чыгууда, так макулдашылган критерийлердин негизинде бүтүрүүчүлөрдүн компетенциясын аныктоодо;

- окутуучулар курамынын сапаттуулугун жана компетенттүүлүгүн камсыз кылууда;

- ишке аша турган бардык билим берүү программаларын жетиштүү ресурстар менен камсыз кылып, анын натыйжалуулугун жана колдонулушун көзөмөлдөө, анын ичинде окуп жаткандарды сурамжылоо жолун да колдонууда;

- өзүнүн ишмердүүлүгүнө (стратегиясына) макулдашылган критерийлер боюнча туруктуу байкоо жүргүзүүдө жана башка билим берүү мекемелери менен салыштырууда;

- коомчулукту өз ишмердүүлүгүнүн жыйынтыгы, алдыдагы пландары жана инновациялар менен маалымдоодо.

4.1.2. Студенттерди жана бүтүрүүчүлөрдү даярдоонун сапатын баалоо алардын учурдагы, орто аралык жана жыйынтыктоочу мамлекеттик аттестациясын камтышы керек. Баалоочу каражаттардын базасы ЖОЖ тарабынан иштелип чыгат жана бекитилет.

Студенттерди жана бүтүрүүчүлөрдү аттестациялоого, бүтүрүүчү квалификациялык иштердин мазмунуна, көлөмүнө жана түзүмүнө коюлуучу талаптар ЖОЖдун бүтүрүүчүлөрүн жыйынтыктоочу мамлекеттик аттестациялоо жөнүндө жобону эске алуу менен аныкталат.

4.1.3. НББПны даярдоодо бүтүрүүчүлөрдүн социалдык-жеке компетенцияларын түзүүдөгү окуу жайдын мүмкүнчүлүктөрүн аныктоо зарыл (мисалы, социалдык өз ара аракеттешүү, өз ара уюмдашуу жана өзүн өзү башкаруу, системалык-ишмердик мүнөзүндөгү). Окуу жай социо-маданий чөйрөнү, инсандын ар тараптан өнүгүшүнө шарттарды түзүп берүүгө милдеттүү.

Окуу жай окуу процессинин социалдык-тарбиялоо компонентинин өнүгүшүнө дагы шарт түзүп бериши керек, алардын ичине студенттик өз ара башкаруу, студенттердин ар кандай коомдук иш чараларга, спорттук, чыгармачылык клубдарга, илимий иш чараларга катышуусу кирет.

4.1.4. ЖОЖдун НББПсы студенттин тандоосу боюнча дисциплиналарды камтышы керек. Студенттин тандоосу боюнча дисциплиналарды калыптандыруу тартибин ЖОЖдун Окумуштуулар кеңеши бекитет.

4.1.5. Окуу жай студенттердин окуу программасын түзүүгө өздөрүн катыштырууга реалдуу мүмкүнчүлүк түзүп берүүгө милдеттүү.

4.1.6. Окуу жай студенттерге алардын НББПны түзүүдөгү укуктары жана милдеттери менен тааныштыруусу зарыл. Аны менен бирге тандап алынган дисциплиналардын сөзсүз түрдө окууга милдеттүү экенин, жана ал сабактын көлөмү башкалардан кем болбошу керектигин түшүндүрүп бериши керек.

4.2. НББПны ишке ашыруудагы студенттердин укуктарына жана милдеттерине болгон жалпы талаптар.

4.2.1. Студенттер алар тарабынан тандалган окуу дисциплинасын өздөштүрүүгө бөлүнгөн окуу убактысынын көлөмүнүн чегинде конкреттүү дисциплинаны тандоо укугуна ээ.

4.2.2. Студент өзүнүн жеке билим алуу траекториясын калыптандырууда ЖОЖдон тандап алган дисциплинасы боюнча жана анын келечек даярдоо профилине (адистешүүсүнө) таасири тууралуу консультация алуу укугуна ээ.

4.2.3. НББПны өздөштүрүүдө СИЖМКны өнүктүрүү бөлүгүндөгү жыйынтыктарга жетишүү максатында студенттер студенттик өзүн өзү башкарууну өркүндөтүүгө, коомдук уюмдардын иштерине, спорттук жана чыгармачыл клубдарга, илимий студенттик коомдорго катышууга милдеттүү.

4.2.4. Студенттер ЖОЖдун НББПсы тарабынан каралган бардык тапшырмаларды белгиленген мөөнөттө аткарууга милдеттүү.

4.3. Студенттин окуу жүгүнүн максималдуу көлөмү аудиториялык жана аудиториядан сырткары (өз алдынча) бардык окуу иштерин кошкондо жумасына 45 саатты түзөт.

Жумасына аудиториялык сабактардын күндүзгү окуу формасындагы көлөмү ЖКББнын денгээлин жана даярдоонун багытынын спецификасын эсепке алуу менен мамалекеттик билим берүү стандартына ылайык аныкталат жана арбир окуу дисциплинасын үйрөнүүгө бөлүнгөн жалпы көлөмдөн 35тен кем эмес пайызды түзөт.

Окуу сабагы боюнча өз алдынча иштөөгө бөлүнүүчү сааттарга ошол дисциплина (модуль) боюнча экзаменге даярданууга каралган убакыт кирет.

4.4. Күндүзгү-сырттан окутуу (кечки) формасында аудиториялык сабактардын көлөмү жумасына 16 сааттан аз болбошу керек.

4.5. Сырттан окутуу формасында студентке окутуучу менен өтүлүүчү сабактар жылына 160 сааттан кем эмес көлөмүндө камсыз болушу зарыл.

4.6. Окуу жылындагы каникулдук убакыттын жалпы көлөмү 7 жумадан, анын ичинде кышкы аралыкта эки жумадан кем эмес убакытты түзүшү керек.

**5. БАКАЛАВРЛАРДЫ ДАЯРДООДО НББПга КОЮЛГАН ТАЛАПТАР**

5.1. Бакалаврларды даярдоонун НББПсын өздөштүрүүнүн натыйжаларына коюлуучу талаптар.

Даярдоонун **530600**  **«Журналистика»** багыты боюнча бүтүрүүчү НББПнын максаттарына жана ушул ЖКББнын мамлекеттик билим берүү стандартынын 3.4 жана 3.8-пункттарында көрсөтүлгөн кесиптик иштин милдеттерине ылайык төмөндөгү компетенцияларга ээ болушу керек:

**А) УНИВЕРСАЛДЫК:**

**- жалпы илимий (ЖИК):**

ЖИК-1. Курчап турган дүйнө жөнүндө илимий билимдерди сын көз менен баалай алат жана колдоно алат, жеке турмуштук, маданий баалуулуктарды сыйлайт, жигердүү жарандык позицияны карманат, адамдарга сый-урмат жана толеранттуулукту көрсөтөт.

**- инструменталдык (ИК):**

ИК-1. Иш тармагында жана билим алууда мамлекеттик, расмий жана чет элдик тилде иштиктүү пикир алмашууну жүзөгө ашыра алат;

ИК-2. Иш тармагында жана билим алууда чечимдерди кабыл алуу үчүн маалыматтык технологияларды колдонуп, жаңы маалыматтарга ээ болууга жана колдонууга жөндөмдүү;

ИК-3. Кесиптик ишмердикте ишкердик жөндөмүн, билимин колдоно алат.

**социалдык-жеке жана жалпы маданий (СИЖМК):**

СИЖМК-1. Кесиптик ишмердикте жеке адамдар же топтор менен максаттарга жетүүнү камсыздай алат;

**Б) КЕСИПТИК (КК):**

**автордук ишмердүүлүк:**

КК-1. Кеңири таралган мезгилдүү басылмалардын, теле- радиопрограммалардын, Интернет-ММКнын форматтарын, ар түрдүү медиатексттердин жанрдык жана стилдик структурасын билет; Медиа-тексттерди, жана (же) медиа-продуктуларды, жана (же) коммуникациялык продуктуларды жаратууда жаңылыктык журналистиканын жана башка багыттарынын өзгөчөлүгүн колдоно билүүгө жөндөмдүү (аналитикалык, иликтөөчүлүк, көркөм-публицистикалык, «көңүл ачуучу» ж.б.у.с.);

КК-2. Жарыялоо үчүн актуалдуу темаларды, проблемаларды тандоого, маалымат чогултуунун, аны текшерүүнүн ыкмаларына, сын ой жүгүртүүгө, талдоого, баа берүүгө ээ болуу менен масс-медиа үчүн белгилүү жанрларда, форматтарда ММКнын түрүнө жараша түрдүү белги системаларын (вербалдык, фото-, аудио-, видео-, графикалык) пайдалануу менен ар кандай мультимедиалык платформаларда жайгаштыруу максатында материалдарды жаратууга жөндөмдүү;

КК-3. Дүйнөлүк жана атамекендик журналистиканын тарыхынын негизги этаптары жана процесстери жөнүндөгү билимдерди колдонуу, эл аралык гуманитардык укук, ММКдагы автордук укук, ММКнын ишмердүүлугун жөнгө салган укуктук нормаларды , анын ичинде журналисттик этика боюнча документтерди эске алуу менен эл аралык жана атамекендик нормаларга, тенденцияларга жооп берген, коомго жана мамлекетке зарыл болгон медиа-текстерди, жана (же) медиапродуктуларды, жана (же) коммуникациялык продуктуларды жаратууга жөндөмдүү;

КК-4. Кесиптик милдеттерди жоопкерчиликтүү аткаруу үчүн зарыл болгон журналисттин социалдык ролуна, жеке сапаттарына байланыштуу базалык мүнөздөмөлөрдү билүүнүн негизинде журналисттик кесиптин социалдык, маалыматтык, чыгармачылык маңызын эске алуу менен медиа-материалдарды анализдөөгө, баа берүүгө, медиа-продуктуларды жаратууга жөндөмдүү;

КК-5. Өзүнүн материалын даярдоо жана медиа- өндүрүштүн башка катышуучулары менен биргелешкен ишти, индивидуалдуу жана жамааттык ишмердүүлүктү, тексттик жана тексттик эмес( долбоордук, продюсердик, уюштуруучулук) иштерди камтыган журналисттик ишмердиктин көп аспектүү маңызын эске алуу менен медиаматериалдарды жаратууга жөндөмдүү;

КК-6.Журналисттик ишмердигинде коомчулук менен байланыштар жана жарнама негиздери боюнча билимин колдоно алат, мамлекеттик, расмий жана чет тилдердин биринде кесиптик ишкердикте тиешелүү баарлашууга жөндөмдүү;

**редактордук ишмердүүлүк:**

КК-7. Дүйнөлүк медиа тармактын өнүгүү тенденцияларын, медисистеманын калыптануусунун базалык принциптерине таянуу менен ММКнын түрлөрүнүн айырмачылыгын, улуттук медиамоделдердин өзгөчөлүгүн жана атамекендик ММКнын реалдуу иштөө шартын эске алууга, медитекстерди, жана (же) медиа-продуктарды, жана (же) коммуникациялык продуктарды жаратууда масс-медиа чөйрөсүндөгү маанилүү инновациялык практика жөнүндө кабардар болууга жөндөмдүү;

КК-8. Медиатексттерди жаратууда инновациялык ыкмаларды жана санариптик технологияларды колдонууга, маалымат булактары менен журналисттин иштөө принциптерин карманууга, аны чогултуунун текшерүүнүн, жана анализдөөнүн ыкмаларын, электрондук маалымат базасынын мүмкүнчүлүктөрүн пайдаланууга жана массалык маалыматтын өзгөчөлүгун, журналисттик материалдардын мазмундук жана структуралык –композициялык айырмачылыгын, аларды түзүүнүн технологиясын эске алуу менен ачык маалымат менен иштөө ыкмаларын колдонууга жөндөмдүү;

КК-9. Медиатексттерди анализдөөгө, баа берүүгө жана редактирлөөгө, аларды ММКнын түрдүү типтеринде кабыл алынган нормаларга. Стандарттарга, фоматтарга, стильге, технологиялык талаптарга ылайык келтирүүгө, редактордук иштин заманбап ыкмаларын колдонууга жөндөмдүү;

**долбоордук-аналитикалык ишмердүүлүк**

КК-10. Массалык маалымат каражаттарынын ролун массалык коммуникация системасынын бир бөлүгү катарында кабыл алууга, массалык маалыматты керектөөдө жана өндүрүүдө аудиториянын ролу жөнүндө заманбап түшүнүктөргө таянуу менен аудиторияны үйрөнүү методдорун колдонууга, ММКнын ишмердигинде коомдук катышуунун социалдык маанисин, коомдук пикирдин табиятын жана ролун түшүнүүгө ,аны үйрөнүүнүн негизги методдорун, өз ара аракеттенүүнүн натыйжалуу формаларын колдонууга жөндөмдүү;

КК-11.Кесиптик ишмердигинде ММК ишиндеги экономикалык регуляторду эске алууга, редакциялык комплекстин уюштуруу структурасын калыптандыруунун базалык принциптерин, ар кандай кызматтык статустагы кызматкерлердин функцияларын анын ичинде кабарчылар корпусунун милдеттерин, ММКнын материалдарын илгерилетүү технологиясын, менеджмент жана маркетингдин негиздерин билүүгө жөндөмдүү;

КК-12. Медиа изилдөөлөрдү жүргүзүүнүн методикаларын колдонуунун негизинде локалдык автордук медиа долбоорлорду ишке ашырууга, ММКнын концепциясын иштеп чыгууга, анализдөөгө, түзөтүүгө катышууга жөндөмдүү;

**уюштуруу-башкаруучулук ишмердүүлүк:**

КК-13. ММКнын жана журналисттин ишмердигинин психологиялык жана социалдык-психологиялык жагын, санариптик технологиялардын талаптарын эске алуу менен медиапродуктарды жана коммуникациялык продуктарды жаратуу жана ишке ашыруу боюнча чакан жамааттын, адамдардын тобунун ишин пландаштырууга жана башкарууга жөндөмдүү;

КК-14. Медиа долбоорду ишке ашырууга, комплекстүү аракеттерди жана процесстерди пландаштырууга жана башкарууга, маалымат рыногунда медиапродукту алдыга жылдырууга, командада иштөөгө, техникалык кызматтар менен кызматташууга жөндөмдүү;

**социалдык-агартуучулук ишмердүүлүк:**

КК-15. Коммуникациянын түрдүү каналдары(сайт, социалдык тармактар, журнал, youtube ж.б.) аркылуу аудитория менен байланыш түзүүнүн стратегиясын иштеп чыгууга жөндөмдүү; Журналистиканын коомдук миссиясын, ММКнын функцияларын натыйжалуу ишке ашырууда аудиториянын руханий-нравалык деңгээлине таасир берүү менен журналисттин эркиндигин жана социалдык жоопкерчилигинин маанисин түшүнүп, аны кесиптик ишмердигинде карманууга жөндөмдүү;

КК-16.Коомдун түрдүү катмарынын өкүлдөрү менен кызматташууга, авторлор жана редакциялык почта(электрондук почта жана байланыштын башка каражаттары), социалдык тармактарды жана башка заманбап медиалык каражаттарды колдонуу менен жарыяланган материалдардын коомдук резонансын камсыз кылуу, ММКнын базасында социалдык маанилуу акцияларды өткөрүүгө катышууга жөндөмдүү;

**маркетингдик ишмердүүлүк:**

КК-17.Маалымат ресурстарын пайдалануучулардын маалымат керектөөлөрүн анализдөөгө, макала жазууга, баяндама жасоого, белгиленген тематикадагы башка тексттерди даярдоого, адамдын руханий-нравалык баалулуктарын, ошжөндондой эле журналисттик этиканын принциптерин жана нормаларын эске алуу менен түрдүү тематикадагы тексттерди иштеп чыгууга жөндөмдүү;

КК-18. Ааламдашкан маалымат мейкиндигинде уюмдун образын калыптандыруу үчүн социалдык тармактарда контент түзүүгө жөндөмдүү. Иш процессине жана натыйжаларына мониторинг жүргүзүүгө жана документтештирүүгө жөндөмдүү;

**өндүрүштүк – технологиялык ишмердүүлүк**

КК-19. Медиа чөйрөдө пайдаланылуучу заманбап техникалык базаны жана санариптик жаңы технологияларды колдоно билүүгө, кесиптик милдеттерди аткаруу үчүн ММКдагы дизайн жана инфорграфиканын учур тенденциялары боюнча кабардар болуп турууга, заманбап технологиялык талаптарга ылайык мезгилдүү басылмаларды, теле-, радио программаларды, мультимедиалык продукцияны чыгаруу боюнча өндүрүш процессине катышууга жөндөмдүү;

КК-20. Маалыматтык – коммуникациялык технологияларды колдонуу жана коомдун маалымат коопсуздугун эске алуу менен кесиптик ишмердикте стандарттык милдеттерди ишке ашырууга жана күтүлбөгөн жагдайда жоопкерчиликти алууга жөндөмдүү.

Бакалаврды даярдоо үчүн билим берүү программасын иштеп чыгууда, бардык универсалдуу компетенциялар, ошондой эле бул программа багытталган кесиптик ишмердүүлүк түрлөрүнө байланыштуу кесиптик компетенциялар окуу программасынын талап кылынган натыйжаларында камтылат.

Окутуу процессинде студент өзүнүн тандап алган конкреттүү профилине байланыштуу башка (атайын кесиптик) компетенцияларга да ээ боло алат.

Профиль 5тен ашпаган кошумча кесиптик компетентенциялар менен толукталат, жана ЖОЖ тарабынан өз алдынча аныкталат. Профилдердин тизмеси окуу методикалык бирикме тарабынан ( УМО) тарабынан бекитилет.

Компетенциялардын тизмеги улуттук квалификациянын алкагынын, квалификациянын жана кесиптик стандарттардын (эгер болсо) тармактык/сектордук алкактарынын негизинде аныкталат.

5.2. Бакалаврларды даярдоонун НББПнын түзүмүнө талаптар.

Бакалаврларды даярдоонун НББПнын түзүмү төмөнкүдөй блокторду камтыйт:

1-блок «Дисциплиналар (модулдар)»;

2-блок «Практика»;

3-блок «Мамлекеттик жыйынтыктоочу аттестация».

1-таблица. **530600 “Журналистика”** багыты боюнча бакалаврларды даярдоо боюнча НББПнын түзүмү

|  |  |  |
| --- | --- | --- |
| Бакалаврларды даярдоодогу НББПнын түзүмү | | Бакалаврларды даярдоодогу НББПнын жана анын блокторунун кредиттердеги көлөмү |
| 1-блок | 1. Гуманитардык, социалдык жана экономикалык цикл 2. Математикалык жана табигый илимий цикл 3. Кесиптик цикл   Баардыгы | 28-36  10-14  150-165  165-215 |
| 2-блок | Практика | 15-60 |
| 3-блок | Жыйынтыктоочу аттестация | 10-15 |
| Бакалавларды даярдоодогу ЖКББ НББПнын көлөмү | | 240 |

ЖОЖ мамлекеттик билим берүү стандарттарынын талаптарына ылайык бакалаврды даярдоодогу НББПны иштеп чыгат жана улуттук квалификациянын алкактарына ылайык окутуунун натыйжаларына жетүүгө жоопкерчилик тартат.

Дисциплиналардын (модулдадын) топтомун жана алардын бакалаврды даярдоодогу НББПнын ар бир блогуна тиешелүү эмгек сыйымдуулугун ЖОЖ улуттук квалификациянын алкактарында каралган окутуунун натыйжаларынын жыйындысы түрүндө аны өздөштүрүүнүн талаптарын эске алуу менен ушул блок үчүн белгиленген көлөмдө өз алдынча аныктайт.

5.2.1. Бакалаврды даярдоодогу НББП төмөнкүлөрдү ишке ашырууну камсыздашы керек:

- гуманитардык, социалдык жана экономикалык циклдин милдеттүү дисциплиналары, алардын тизмеги, эмгек сыйымдуулугу Кыргыз Республикасынын билим берүү жана илим жаатындагы ыйгарым укуктуу мамлекеттик орган тарабынан аныкталат. Аталган дисциплиналардын мазмуну жана ишке ашыруу тартиби бакалаврды даярдоонун тиешелүү багыты боюнча ЖКББ мамлекеттик билим берүү стандарты менен белгиленет.

- кеминде 360 саат көлөмүндө дене-тарбия жана спорт боюнча дисциплиналарды, алар өздөштүрүү үчүн милдеттүү болуп саналат, бирок кредиттерге которулбайт жана бакалаврды даярдоодогу НББПнын көлөмүнө киргизилбейт.

5.2.2. «Практика» 2-блогу окуу практикасын (таанышуучу, технологиялык, илимий-изилдөө, педагогикалык, илимий-изилдөө иштери) жана өндүрүш практикасын (долбоордук, эксплуатациялык, педагогикалык, илимий-изилдөө иштери) камтыйт.

ЖОЖ бир же бир нече типтеги практиканы тандоого укуктуу, ошондой эле белгиленген кредиттердин чегинде кошумча типтеги практиканы белгилей алат.

5.2.3. «Мамлекеттик аттестация» 3-блогу мамлекеттик экзаменди тапшырууга даярдыкты жана тапшырууну, бүтүрүүчү квалификациялык ишти аткарууну жана анны жактоону (эгерде ЖОЖ бүтүрүүчү квалификациялык ишти жыйынтыктоочу мамлекеттик аттестациянын курамына киргизген болсо) камтыйт.

5.2.4. Бакалаврларды даярдоо үчүн НББПнын алкагында милдеттүү жана элективдүү бөлүк айырмаланат.

Бакалаврды даярдоодогу НББПнын милдеттүү бөлүгүнө улуттук квалификациянын алкактарынын деңгээлдерин эске алуу менен жалпы илимий, универсалдуу, социалдык-инсандык жана жалпы маданий жана кесиптик компетенциялардын калыптанышын камсыз кылуучу дисциплиналар жана практикалар кирет.

Мамлекеттик аттестациянын көлөмүн эске албаганда милдеттүү бөлүктүн көлөмү бакалврды даярдоодогу НББПнын жалпы көлөмүнөн 50 пайыздан ашпоого тийиш.

Бакалаврды даярдоодогу НББПнын элективдүү бөлүгүндө студенттер тиешелүү багыт боюнча дисциплиналарды тандай алышат, ошондой эле башка багыттагы бакалаврларды даярдоодогу НББПнын дисциплиналарын тандоого жол берилет.

5.2.5. ЖОЖ ден-соолугунун мүмкүнчүлүгү чектелүү адамдарга (алардын арызы боюнча) ден-соолугунун абалы боюнча окууга каршы көрсөтмөлөр каралган НББПдан тышкары, бакалаврды даярдоодогу НББП боюнча окууга мүмкүнчүлүк берүүгө тийиш, анда алардын психофизикалык өнүгүүсүнүн өзгөчөлүгү, жеке мүмкүнчүлүктөрү эске алынат жана зарыл болгон учурда аталган адамдардын өнүгүүсүнүн бузулушун түзөтүүнү жана социалдык көнүгүүсүн камсыз кылат.

**5.3. Бакалаврларды даярдоодо НББПга коюлган талаптар.**

**5.3.1. Окуу процессинде кадр менен камсыз кылуу**.

Бакалаврларды даярдоодо НББПнын иши сөзсүз түрдө окутуучу дисциплинанын профилине ылайык базалык билими бар, системалуу түрдө илимий жана (же) илимий- методикалык ишмердик менен алектенген педагогикалык кадрлар менен камсыз болушу талапка ылайык.

Профессионалдык циклдагы окутуучулар окуткан предметтин профили боюнча окумуштуу даражасына жана (же) окумуштуу наамына, жана(же) журналисттик кесиптик чөйрөдө жетишерлик тажрыйбага ээ болушу керек. Окумуштуулук даражага жана/ же наамга ээ болгон окутуучулардын үлүшү окутуу процессин камсыз кылган окутуучулардын жалпы санынын 40%ынан кем болбошу зарыл.

Илимий даражасы жана / же илимий наамы бар окутуучулардын жалпы санынын 10 пайызына чейин бул багытта практикалык тажрыйбасы (профили) бар жетекчилердин же жетектөөчү адистердин кызмат орундарында 10 жылдан ашык иштеген мугалимдер менен алмаштырылышы мүмкүн.

**5.3.2. Окуу процессин окуу-методикалык жана маалыматтык камсыз кылуу.**

Бакалаврларды даярдоо боюнча НББПны ишке ашырууда ар бир студентке негизги билим берүү программасынын дисциплиналарынын толук тизмеси боюнча калыптанган маалымат базасына жана китепканалык фондго кирүү мүмкүнчүлүгүн камсыздоо керек.

Китепканалык фонд акыркы 10 жылда жарык көргөн (гуманитардык, социалдык жана экономикалык циклдарындагы базалык бөлүктөгү дисциплиналар үчүн – акыркы 5 жылдыктагы) бардык циклдердин базалык бөлүгүндөгү дисциплиналар боюнча басылып чыккан жана (же) электрондук басылмалар менен камсыз болууга тийиш.

Билим алуучуларга ата мекендик жана чет элдик ЖОЖдор, ишканалар жана уюмдар менен оперативдүү маалымат алмашууга, заманбап профессионалдык базаны, маалыматтык сурап билүү – издөө системалары колдонуу мүмкунчүлуктөрү түзүлүшү керек.

*Сунушталган маалымат ресурстарынын тизмеси:*

|  |  |
| --- | --- |
| КМШ өлкөлөрү боюняа порталдар: | Чет элдик порталдар: |
| [Массовая коммуникация. Журналистика. Средства массовой ...](http://www.google.com/url?sa=t&rct=j&q=%D0%BF%D0%BE%D1%80%D1%82%D0%B0%D0%BB%D1%8B%20%D0%B8%D0%BD%D1%84%D0%BE%D1%80%D0%BC%D0%B0%D1%86%D0%B8%D0%BE%D0%BD%D0%BD%D1%8B%D1%85%20%D1%80%D0%B5%D1%81%D1%83%D1%80%D1%81%D0%BE%D0%B2%20%D0%BF%D0%BE%20%D0%B6%D1%83%D1%80%D0%BD%D0%B0%D0%BB%D0%B8%D1%81%D1%82%D0%B8%D0%BA%D0%B5&source=web&cd=7&cad=rja&uact=8&ved=0ahUKEwihqeKTsITYAhXhHJoKHdfmDQgQFghLMAY&url=http%3A%2F%2Fwindow.edu.ru%2Fcatalog%2F%3Fp_rubr%3D2.2.73.8&usg=AOvVaw0jdGdn2bdQrEml4Uz_B1zk)window.edu.ru/catalog/?p\_rubr=2.2.73.8 | Britannica - [www.britannica.com](http://www.britannica.com/) |
| [Журналистика (интернет-ресурсы) — YSPU](http://www.google.com/url?sa=t&rct=j&q=%D0%BF%D0%BE%D1%80%D1%82%D0%B0%D0%BB%D1%8B%20%D0%B8%D0%BD%D1%84%D0%BE%D1%80%D0%BC%D0%B0%D1%86%D0%B8%D0%BE%D0%BD%D0%BD%D1%8B%D1%85%20%D1%80%D0%B5%D1%81%D1%83%D1%80%D1%81%D0%BE%D0%B2%20%D0%BF%D0%BE%20%D0%B6%D1%83%D1%80%D0%BD%D0%B0%D0%BB%D0%B8%D1%81%D1%82%D0%B8%D0%BA%D0%B5&source=web&cd=3&cad=rja&uact=8&ved=0ahUKEwihqeKTsITYAhXhHJoKHdfmDQgQFggxMAI&url=http%3A%2F%2Fyspu.org%2F%25D0%2596%25D1%2583%25D1%2580%25D0%25BD%25D0%25B0%25D0%25BB%25D0%25B8%25D1%2581%25D1%2582%25D0%25B8%25D0%25BA%25D0%25B0_(%25D0%25B8%25D0%25BD%25D1%2582%25D0%25B5%25D1%2580%25D0%25BD%25D0%25B5%25D1%2582-%25D1%2580%25D0%25B5%25D1%2581%25D1%2583%25D1%2580%25D1%2581%25D1%258B)&usg=AOvVaw3Bq6h0P6KidThhPaLJY4nj)  yspu.org/Журналистика\_(интернет-ресурсы) |  |
| [Информационные ресурсы - Учебно-научный центр ГС и ПК МГУ](http://www.google.com/url?sa=t&rct=j&q=%D0%BF%D0%BE%D1%80%D1%82%D0%B0%D0%BB%D1%8B%20%D0%B8%D0%BD%D1%84%D0%BE%D1%80%D0%BC%D0%B0%D1%86%D0%B8%D0%BE%D0%BD%D0%BD%D1%8B%D1%85%20%D1%80%D0%B5%D1%81%D1%83%D1%80%D1%81%D0%BE%D0%B2%20%D0%BF%D0%BE%20%D0%B6%D1%83%D1%80%D0%BD%D0%B0%D0%BB%D0%B8%D1%81%D1%82%D0%B8%D0%BA%D0%B5&source=web&cd=9&ved=0ahUKEwihqeKTsITYAhXhHJoKHdfmDQgQFghYMAg&url=http%3A%2F%2Funcmgu.ru%2Finformational-resources%2F&usg=AOvVaw2eaDWzNL9btcHQVQUituQu)  uncmgu.ru/informational-resources/ |  |
| [Медиаспрут - Инфоцентр [образование журналистов, право и ...](http://www.mediasprut.ru/info/)  www.mediasprut.ru/info/ |  |
| [Журналистика : электронные ресурсы - Научная библиотека ТГУ](http://www.google.com/url?sa=t&rct=j&q=%D1%8D%D0%BB%D0%B5%D0%BA%D1%82%D1%80%D0%BE%D0%BD%D0%BD%D1%8B%D0%B5%20%D0%B6%D1%83%D1%80%D0%BD%D0%B0%D0%BB%D1%8B%20%D0%BF%D0%BE%20%D0%B6%D1%83%D1%80%D0%BD%D0%B0%D0%BB%D0%B8%D1%81%D1%82%D0%B8%D0%BA%D0%B5&source=web&cd=10&cad=rja&uact=8&ved=0ahUKEwjyxLaGsoTYAhVpG5oKHbXWC2AQFghbMAk&url=http%3A%2F%2Fwww.lib.tsu.ru%2Fwin%2Fdokument%2Fspravochn%2Fzhurn.pdf&usg=AOvVaw1aRNr3-s1ZE56JxHpbzSxQ)  www.lib.tsu.ru/win/dokument/spravochn/zhurn.pdf |  |
| [Журналистика. Работа журналиста: электронные книги, журналы ...](http://www.google.com/url?sa=t&rct=j&q=%D1%8D%D0%BB%D0%B5%D0%BA%D1%82%D1%80%D0%BE%D0%BD%D0%BD%D1%8B%D0%B5%20%D0%B6%D1%83%D1%80%D0%BD%D0%B0%D0%BB%D1%8B%20%D0%BF%D0%BE%20%D0%B6%D1%83%D1%80%D0%BD%D0%B0%D0%BB%D0%B8%D1%81%D1%82%D0%B8%D0%BA%D0%B5&source=web&cd=29&cad=rja&uact=8&ved=0ahUKEwj42ee0s4TYAhXBbZoKHcV1BtM4FBAWCFMwCA&url=http%3A%2F%2Frucont.ru%2Fcatalog%2F163%3Fq%3D%25D0%25B2%25D1%2583%25D0%25B7%25D0%25BE%25D0%25B2%25D1%2581%25D0%25BA%25D0%25B0%25D1%258F%2520%25D0%25B1%25D0%25B8%25D0%25B1%25D0%25BB%25D0%25B8%25D0%25BE%25D1%2582%25D0%25B5%25D0%25BA%25D0%25B0&usg=AOvVaw0mO3s5EKXUgEaOBsHcmOGa)  rucont.ru/catalog/163?q=вузовская%20библиотека |  |

**5.3.3. Окуу процессин материалдык-техникалык жактан камсыз кылуу**

Бакалаврларды даярдоодо НББПсы бар ЖОЖдо, ЖОЖ санитардык жана өрткө каршы эрежелерге жана нормаларга туура келген, ЖОЖдун окуу планында каралган, студенттердин лабораториялык, дисциплинардык жана дисциплиналар аралык даярдоо, практикалык жана илимий-изилдөө иштерин жүргүзүү үчүн материалдык техникалык база менен жабдылышы зарыл.

Бакалаврды даярдоодогу НББПны ишке ашырууга мүмкүндүк берүүчү зарыл болгон материалдык-техникалык камсыздоонун төмөнкүдөй тизмеси көрсөтүлөт:

- практикалык жана чыгармачыл лабораториялык сабактарды өтүү үчүн окуу класстары, компьютердик класстар, объектилер тиешелүү заманбап компьютерлер, санарип технологиялар жана программалар менен камсыздалышы керек;

- студиялар, чыгармачыл, илимий -изилдөө лабораториялары келечектеги журналисттердин окуу-үйрөнүү процессинде медиа продуктуларды даярдоододо жана медиа редакторлор же башка уюмдар менен биргелешкен долбоорлорду жүзөгө ашырууда практикалык көндүмдөргө ээ болушу үчүн зарыл техникалык база менен камсыздалууга тийиш;

- маалыматтык жана телерадио коммуникациялык технологиялар тиешелүү заманбап технологиялык каражаттар, ошондой эле Интернет-трафик менен камсыздалышы керек.

- зарыл болгон учурда, мүмкүнчүлүгү чектелген студенттердин билим алышы үчүн талаптагыдай шарттар түзүлүшү керек;

- басылмалардын графикалык дизайны жана версткалоо, анимация, видео монтаждоо боюнча, теле-, радио-, фотостудиялар үчүн лабораториялар, ошондой эле чоң экран орнотулган көрүү залдары, үн жазуу үчүн студиялар менен камсыздалууга тийиш.

башка жайлардын болушу:

•спорттук зал;

• китепкана (электрондук китепкана), Интернет байланышы бар окуу залы;

• жыйын зал;

- ашкананын жана медпункттун болушу.

**5.3.4. Бүтүрүүчүлөрдүн даярдык сапатын баалоо.**

Негизги билим берүү программаларын өздөштүрүүнүн сапатын баалоо жетишүүнү кезектеги текшерүү, студенттердин аралык аттестациядан өткөрүлүшү жана бүтүрүүчүлөрдүн жыйынтыктоочу мамлекетттик аттестациясын өз ичине камтыйт.

Ар бир дисциплина боюнча билимди кезектеги жана аралык текшерүүнүн конкреттүү формалары жана процедуралары ЖОЖ тарабынан өз алдынча даярдалат жана окутуунун биринчи айында түшүндүрүлөт.

Студенттерди аттестациялоого НББП этаптык талаптарына ылайык келген персоналдык жетишкедиктери (жетишкендигин кезектеги текшерүү жана аралык аттестация) билимин, жөндөмүн жана компетенцияларды өздөштүрүү деңгээлин баалоого мүмкүндүк берүүчү типтик тапшырмаларды, текшерүү иштерин, текшерүү тесттерин жана ыкмаларын камтыган баалоо каражаттарынын фонду түзүлөт. Баалоо каражаттарынын фонду ЖОЖ тарабынан иштелип чыгат жана бекитилет.

ЖОЖдор студенттердин жетишүүсүн кезектеги текшерүү жана аралык аттестация программаларын алардын келечектеги кеиптик ишмердигинин шарттарына (практиканын бардык түрлөрү) максималдуу түрдө жакындатуу үчүн өбөлгө түзүүгө - ал үчүн конкреттүү дисциплиналардын окутуучуларынан тышкары сырткы эксперттер катары жумуш берүүчүлөр активдүү тартуусу зарыл.

Белгиленген тартипте окугандарга окуу процессинин мазмунун, уюштурулушун жана сапатын ошондой айрым окутуучунун иштерин жалпысынан баалоого мүмкүнчүлүк берилиши шарт. Баалоону өткөрүү үчүн методикалык материалдар белгиленген тартипте иштелип чыгат жана бекитилет.

Жыйынтыктоочу мамлекеттик аттестация мамлекеттик экзамендерди тапшырууга даярдыкты жана тапшырууну, бүтүрүүчү квалификациялык иштерди аткарууну жана коргоону (эгерде ЖОЖ жыйынтыктоочу мамлекеттик аттестацияга квалификациялык ишти кошсо) камтыйт.

Бакалаврдык бүтүрүү квалификациялык ишинин мазмунуна, көлөмүнө жана структурасына жана мамлекеттик экзаменге коюлуучу талаптар мамлекеттик билим берүүнү башкаруу органдары тарабынан бекитилген жогорку окуу жайларынын бүтүрүүчүлөрүн жыйынтыктоочу мамлекеттик аттестациялоо тууралуу Жобонун негизинде жогорку окуу жайы тарабынан аныкталат.

Мамлекеттик сынак программасы университеттер тарабынан өз алдынча иштелип чыгат. Бүтүрүүчүнүн компетенттүүлүгүн объективдүү баалоо үчүн экзамендик суроолордун жана тапшырмалардын тематикасы конкреттүү компетенцияларды камтыган комплекстүү жана ар кандай окуу циклдеринин тандалган бөлүмдөрүнө шайкеш келүүгө тийиш.

Учурдагы Мамлекеттик жогорку кесиптик билим берүүнүн **530600 «Журналистика»багыты боюнча**  стандарты базалык ЖОЖ катары - Ж. Баласагын атындагы Кыргыз улуттук университетинин гуманитардык илимдер боюнча окуу-методикалык бирикмеси тарабынан иштелип чыкты.

**Окуу-методикалык бирикмесинин төрагасы:**

**Темиров Б. К.** - Ж. Баласагын атындагы КУУнун биринчи проректору,

физ-м. и.д., профессору \_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Дүйшекеева А. Т**. – **секциянын жетекчиси,**

Ж. Баласагын атындагы КУУнун журналистика факультетинин деканы,

фил. и. к., доцент \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Окуу-методикалык бирикмесинин мүчөлөрү:**

**Асанова А. А. -** К. Карасаев атындагы БМУнун журналистика жана маалымат системалары факультетинин деканы, фил. и. к., доцент \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Халилов А. Д**. - Ж. Баласагын атындагы КУУнун журналистика факультетинин басма сөз кафедрасынын доценти, PhD \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Егимбаева С. К. –** И.Арабаев атындагы КМУнун доценти, ф. и. к. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Таабалдиев К. А.** – “Кабар” улуттук маалымат агенттигинин директору,

физ-м.и.к. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Турдубаева Э. О.** – Орто Азиядагы Америка университетинин профессору, PhD

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Тилекеева Н. А.** - Ж. Баласагын атындагы КУУнун журналистика факультетинин телерадио-журналистика кафедрасынын ага окутуучусу

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_